GirlZonly har kontaktet Ombudsmanden på vegne af snydte Beliebers

Internettet og de sociale medier har rigtig mange gode ting, men der er også nogle brodne kar. En af de brodne kar Christian Itzchaky Larsen har fusket og svindlet en masse Beliebers ved at udlodde en konkurrence, hvor de kunne vinde billetter til Justin Bieber koncerten til sommer. Det var i den grad en fake konkurrence.

Det er vi rigtig kede af at høre på GirlZonly, og specielt da vi selv har en konkurrence kørende med netop 2 billetter til Justin Bieber koncerten. Vi var ikke bekendt med fuskerens såkaldte “sociale eksperiment”, men vi begyndte at modtage en del henvendelser i kommentartråden på vores egen konkurrence, hvor vi blev beskyldt for at være fuskere og at vi skulle skamme os over at GirlZonly kunne finde på at lave en sådan fake konkurrence. Det undrede vi os egentlig over, men nogle af de svar vi fik giver langt mere mening idag, hvor vi har set hvad det gik ud på.

Sådan fuskede Christian Beliebers

Christian Itzchaky Larsen lavede en konkurrence om Justin Bieber billetter. Han skrev at han havde fået to ekstra Justin Bieber billetter fra sin mormor, og at han hadede Justin Bieber, og derfor ville han give dem væk i præmie. Videre var der en masse der kontakt med flere brugere der kontaktede ham privat, hvor han tilbød at sælge dem billetterne, hvis man skal tro den video han selv har lagt op. Sidst og næsten værst, så skrev han til mange (vi ved ikke om det var samtlige deltagende), at de havde vundet billetterne. Efterfølgende forklarede Christian Itzchaky Larsen, at der er var tale om en konkurrence han havde lavet for sjov og det varet socialt eksperiment og det naturligvis ikke galdt noget af det.

Holder det?

Fra et moralsk plan er der ikke nogen tvivl, der mener vi simpelthen det er forkasteligt, at man på den måde eksperimenterer med andres ve og vel, og bevidst snyder dem uden at man har indgået en aftale om, at dette er et eksperiment på forhånd.

Fra et juridisk plan er vi faktisk i tvivl, derfor har vi kontaktet ombudsmanden.

2 spørgsmål til forbrugerombudsmanden

GirlZonly har stillet 2 spørgsmål til forbrugerombudsmanden. Forbrugerombudsmanden er den institution (ja det er ikke bare en enkelt person selvom det lyder sådan), der i høj grad varetager borgernes bekymringer om legale sager og tvivlsspørgsmål i forhold til hvad man har ret til eller ej.

I forbindelse med denne fuskerkonkurrence har vi stillet 2 spørgsmål:

Er Christian Itzchaky Larsen forpligtet til at udlevere billetter til de personer han har fortalt har vundet konkurrencen?

Hvis ikke han er forpligtiget til det har vi opfulgt med følgende spørgsmål:

Er det lovligt at opsætte en konkurrence og udnævne vindere og derefter nægte at udlevere præmier, hvis man påstår det er et socialt eksperiment?

Vi afventer svar fra Ombudsmanden, men når vi modtager et svar, så skal vi nok lade dig vide mere.

GirlZonly syntes det er en sådan modbydelig måde at udnytte tillid og håb på, og at man i den grad ydmyger folk ved at give dem oplevelsen af, at de rent faktisk har vundet præmien, og derefter bare grine hånligt ad dem og ryste på hovedet med kommentaren – “Det var jo bare et socialt eksperiment”.

Vi håber Forbrugerombudsmanden siger, at Christian Itchaky Larsen er forpligtiget til at give billetterne eller en erstatning til alle de mennesker, der er blevet snydt af ham.

Fuskeriet er naturligvis også noget vi er kede af på GirlZonly, da vi har fået en masse sure henvendelser fra Beliebers, der på det groveste er blevet snydt af Christian Itzchaky Larsen. (og ja vi kan godt forstå de er rasende). Det er vi naturligvis kede af netop falder sammen med at vi afholder en lodtrækning, der kører til og med tirsdag den 2. februar.

Du kan se vores konkurrence på Facebook (som den øverste historie).